A demokrácia iskolái?

A magyar fiatalok politikai részvételét ösztönző helyi együttműködések komparatív vizsgálata

## A kutatás elméleti kerete

Kutatásom a demokrácia kulcsfogalmát, a politikai részvételt John Stuart Mill és Alexis de Tocqueville eszmetörténeti megfontolásaiból kiindulva a helyi közösségekben alkalmazott politikai döntéshozatali eljárásokon keresztül, közpolitikai megközelítésben vizsgálja. A vizsgálat fókuszában a 15-29 év közötti magyar fiatalok politikai részvételét helyi szinten biztosító intézmények működésének vizsgálata áll.

Kutatás abból indul ki, hogy a fiatalok demokratikus döntéshozatalban való részvételét nagyban meghatározza a közigazgatási intézmények és civilszervezetek által a fiatalok részvételének biztosítására létrehozott környezet. A Magyarország e szempontból azért érdekes eset, mert a gazdasági és demokratikus átmenet során a kormányzati-ifjúsági párbeszédnek máig nem létezik országos intézményi struktúrája, a fiatalokkal folytatott érdekegyzetés helyi, megyei és regionális intézményeinek működése koordinálatlan és esetleges. A témát vizsgáló nemzetközi kutatásokhoz, a fejlesztési célok gyakorlatban való megvalósulásáról kevés hiteles információ áll rendelkezésre, ezért azokhoz egy a témában készített komparatív kutatás fontos információkkal szolgálhat.

 A kérdés kapcsán nyilvánvaló területi különbség mutatkozik az Európai Unió „régi” és „új” tagállamai között. A „régi” tagállamokban a fiatalok politikai képviseletét és részvételét biztosító szervezetek a közigazgatásban nagy számban vannak jelen, a részvétellel kapcsolatos problémák e szervezetek gyengülő társadalmi beágyazottságából adódnak (Forbrig, 2005:13), ebből adódóan a közpolitikai programok célja az intézmények társadalmi kapcsolataik javítása. Az „új” tagországok gazdasági és demokratikus átmenete során az ifjúsággal folytatott párbeszéd korábbi struktúrái megszűntek, ezért a fő kérdés nem az, miként lehetséges a már létező intézmények nyitottabbá tétele, hanem az, miként hozhatók létre és működtethetők tartósan az ifjúság részvételét biztosítani képes új intézmények (Kovacheva 2000:74).

Az Európai Unió ifjúságpolitikájának állandó célkitűzése a fiatalok részvételének ösztönzése. Az Európa Tanács kapcsolódó nemzetközi ifjúságpolitikai vizsgálatai a fiatalok részvételét meghatározó tényezők jobb megértése érdekében a politikai részvétel új formáira helyezik a hangsúlyt. Az említett kutatások kiemelik (Williamson 2002:42), hogy szoros kapcsolat áll fenn a demokratikus részvétel igényének kialakulása és a helyi közösségi programokban való részvétel között. Az Európai Bizottság a nyitott koordinációs módszer keretében számos ifjúsági részvételt ösztönző programot dolgozott ki, melyek alkalmazása a tagállamok hatáskörébe tartozik.(denstad 2009:32). A részvétel ösztönzésére kidolgozott programok gyakorlatba ültetése tagállamonként eltérő. Az Olsen (2002: 923-924) által használt öt megközelítést figyelembe véve a kutatás során az európaizáció vizsgálata a többszintű európai kormányzás alsóbb szintjein bekövetkező intézményi szerkezetre, szakpolitikákra, politikai viselkedésre vonatkozó hatások elemzését foglalja magába. Az Európai Unió közép-kelet-európai tagállamaira jellemző átpolitizált átültetési gyakorlat az alkalmazás és a kikényszeríthetőség terén rendszerszintű hiányosságokkal jár. A térség teljesítési gyakorlatát a témát vizsgáló kutatások (Falkner-Treib 2007) „*a halott betűk világa*” kifejezéssel illetik, utalva arra, hogy a formálisan átültetett EU jogszabályok rendszerint papíron maradnak.

Kutatásom célja annak feltárása, hogy az európai integráció keretében meghatározott közös ifjúságpolitikai célkitűzés, a részvétel ösztönzése miként valósul meg a magyar ifjúságpolitikában? Milyen jogszabályok és intézmények biztosítják a magyar fiatalok számára a közéleti részvétel lehetőségét? A fiatalok részvételét ösztönző európai uniós programok hogyan hatottak a magyar fiatalokat érintő döntési folyamatokra?

A kutatás hipotézise, hogy a közép-kelet-európai tagállamaiban jellemző átpolitizált átültetési gyakorlat a magyar ifjúságpolitika részvételt ösztönző célkitűzéseinek végrehajtásában is érvényesül, a formálisan jogszabályokba, fejlesztési tervekbe átültetetett közös célkitűzések végrehajtása esetleges. A célkitűzések végrehajtását helyi szinten nagyban meghatározza a települési önkormányzat és a fiatalok részvételét biztosító szervezetek közötti párbeszéd helyi jogszabályban rögzítése, az egyezetésre létrehozzott szervezet autonómiája, működési formája és a szervezet tagjaira vonatkozó választási eljárás. Minél több ideig, minél nagyobb autonómiával működik a fiatalokkal kialkított párbeszéd intézményrendszere, annál biztosabb, hogy a megfogalmazott célkitűzések a gyakorlatban alkalmazásra kerülnek.

## Az empirikus munka lépései

A kutatás során alkalmazott stratégia a process tracing,melynek keretében a az Európai Unióra vonatkozó elméletekből feltételezések tehetők. A feltételezések „mintái” ezt követően összevetésre kerülnek esettanulmányok empirikus adataival. A kutatás követi a Radaelli - Pasquier (2008:37-8) szerzőpáros által javasolt kutatási módszert: a szerzők az európaizációt interaktív, intézményesüléssel együtt járó folyamatként értelmezik. Az időbeli mintázatok különösen fontosak: a kutatás különbséget tesz idő (amikor az esemény bekövetkezik), időzítés (az események bekövetkezése közötti időintervallumok) és tempo (az események bekövetkeztének sebessége) között. (Schmitter-Santiso 1998).

A kutatás az adatgyűjtés tekintetében a Magyarországon elfogadott ifjúságpolitikai fejlesztési dokumentumok (helyi, megyei, regionális és országos cselekvési tervek és stratégiák) és jogszabályok tartalom-elemzésére, mélyinterjúkra, valamint résztvevő megfigyelésre támaszkodik. A politikai döntéshozók véleményének megismerése mélyinterjúk készülnek a mintába bevont települések polgármestereivel, az ifjúsági önkormányzati testületek vezetőivel, település ifjúsági referensekkel valamint a fiatalok közéleti részvételének fejlesztéséért elkötelezett helyi civilszervezetek vezetőivel. A vizsgálni kívánt oksági kapcsolatok feltárásához szükséges kvalitatív adatok a legfejlettebb, legtöbb erőforrással és legszélesebb hatáskörrel rendelkező, atipikus szervezetektől nyerhetők. Ezek kiválasztáshoz a kutatás korábbi szakértői interjúk eredményeire támaszkodik. A doktori disszertációm keretében elkészített szakértői interjúk eredményei alapján ilyen esetek nagy számban a Dél-Alföldi Régióban találhatók, ezért a kutatás területi dimenziója erre a régióra korlátozódik.

 A kutatás adatelemzési technikák tekintetében dokumentum elemzésre és kvalitatív tartalom-elemzésre épül. A vizsgálatba bevont szervezetek elemzése felépítésük, döntéshozatali jogköreik, adminisztratív kapacitásaik és nemzetközi kapcsolataik mentén történik. E szervezetek vizsgálatakor a kutatás Radaelli- Pasquier (2008:37) kategóriái mentén mind az intézményi változás mértékét, mind annak irányát méri, a szakpolitikai változást intézményi környezetben ragadja meg.

## A kutatás várható eredményei

A kutatás eredményeiből készített magyar és angol nyelvű tanulmány visszajelzést ad egyfelől a magyar ifjúságpolitika felé a szakterületen érvényesülő végrehajtás és alkalmazás “street-level” szintű aspektusairól, másfelől a kutatás révén létrejövő adatbázis lehetővé teszi a magyar ifjúságpolitika ifjúsági érdekegyzetetés terén elért jó gyakorlatainak nemzetközi szempontú összevetését, ezáltal hasznos információkkal szolgálhat az Európai Unió tényeken alapuló szakpolitika alkotása számára.

## Munkaterv

|  |  |
| --- | --- |
| Év | 2013 |
| Hónap | 1 | 2 | 3 | 4 | 5 | 6 | 7 | 8 | 9 | 10 |
| Adatgyűjtés és dokumentum-elemzés: a mintába bevont településeken működő intézmények jogszabályainak, belső szabályzatainak elemzése |  |  |  |  |  |  |  |  |  |  |
| Az esettanulmányhoz kapcsolódó 20 mélyinterjú elkészítése, valamint a kiválasztott 8 település vizsgálata résztvevő megfigyelés útján |  |  |  |  |  |  |  |  |  |  |
| Fókuszcsoportos interjú a mintába bevont településeken működő intézményekben részt vevő fiatalokkal |  |  |  |  |  |  |  |  |  |  |
| A kapott eredmények ellenőrzése, adatfeldolgozás |  |  |  |  |  |  |  |  |  |  |
| Tanulmányírás |  |  |  |  |  |  |  |  |  |  |
| A kapott eredmények disszeminációja, részvétel nemzetközi tudományos konferencián |  |  |  |  |  |  |  |  |  |  |

**1. ábra: a kutatás Gantt diagramja**

**Bibliográfia:**

Denstad F.Y. [2009]: Youth Policy Manual; How to develop a national youth strategy Council of Europe Publishing, Strassbourg.

Falkner G. and Treib, O. [2007]: Three Worlds of Compliance or Four? The EU15 Compared to New Member States, *Political Science Series*, Institute for Advanced Studies, Vienna

Forbrig, J. [2005]: *Revisiting youth political participation, Challenges for research and democratic practice in Europe.* Council of Europe Publishing

Kovacheva, S. [2000]: *Keys to Youth Participation in Eastern Europe* (Strasbourg: Council of Europe).

Kovacheva, S. [2005]: **Will youth rejuvenate the patterns of political participation?** In: Forbrig, J*.:* Revisiting youth political participation. Council of Europe Publishing

Mill, J. S. [2001]: On Liberty (first published in 1859). Kitchener: Batoche Books.

Olsen J. P. [2002]: The many faces of Europeanization. *Journal of Common Market Studies, 40(5) 921-52.*

Radaelli, C. M. and Pasquier, R. (2008). “Conceptual Issues”. In: Vink, Maarten P. and Graziano, Paolo [2008]: Europeanization – New Research Agendas. Basingstoke: Palgrave Macmillan.

Schmitter, P. C. and J. Santiso [1998]:‘Three Temporal Dimensions to the Consolidation of Democracy’, International Political Science Review 19 (1), 69-92

Tocqueville, A. [1983.]: *A demokrácia Amerikában*, Budapest, Gondolat Kiadó.

Williamson, H. [2002]: Supporting young people in Europe: principles, policy and practice. The Council of Europe international reviews of national youth policy 1997-2001- a synthesis report, Strasbourg